República Popular China

La China, en chinu simplificáu 中国 y en pinyin Zhōngguó, (oficialmente República Popular China, en chinu simplificáu 中华人民共和国 y en pinyin Zhōnghuá Rénmín Gònghéguó) ye un país asitiáu nel este d'Asia, el cuartu más grande del mundiu en cuanto a estensión territorial. Llenda con 14 países (Afganistán, Bután, Myanmar, India, Kazakstán, Kirguistán, Laos, Mongolia, Nepal, Corea del Norte, Paquistán, Rusia, Taxiquistán y Vietnam) y ye, colos sos cuasi 1.350 millones d'habitantes, el país más pobláu del mundiu. 

Tocántenes a la so organización política, ye un réxime de partíu únicu (el Partíu Comunista de China, PCCh) con capital en Beixín. La so organización territorial abarca 22 provincies, cinco rexones autónomes, cuatro municipalidaes (Beixín, Tianjin, Shanghai y Chongqing) y dos rexones con un réxime alministrativu especial y dalgunes capacidaes d'autogobiernu (Ḥong Kong y Macáu). La República Popular China reclama que Taiwán ye la so vixésimutercer provincia, magar qu'anguaño esta islla forma una entidá política separada, la República de China.

Colos sos 9,6 millones de km² d'estensión, China ye'l segundu mayor país del mundu, y abarca bien de paisaxes distintos desde zones boscoses hasta los desiertos de Gobi y Taklamakan, nel norte y noroeste del país o les biesques subtropicales de la so fastera meridional. El oeste del país ye permontañosu, con cordilleres como l'Himalaya, el Karakoram, el Pamir o el Tian Shan, formaes por dalgunos de los montes más altos del mundiu. Los ríos Yangtze y Mariellu, terceru y sestu más llargos del mundu, nacen na meseta del Tíbet y van desembocar a la zona oriental del país, la más poblada. China tien una llinia costera de 14.500 km², na que llenda con dellos de los mares nos que se sodivide l'oceanu Pacíficu: Bohai, Mariellu, del Este de China y del sur de China.

L'antigua civilización china, una de les más vieyes del mundu, floreció na cuenca del ríu Mariellu, na llanada del norte de China. Demientres dellos milenios, el sistema políticu chinu basábase en monarquíes hereditaries, nomaes dinastíes, a partir del rei semimitolóxicu Xia (2.000 e.C.). Dende l'añu 221 e.C., cuando la dinastía Qin conquistó varios estaos, entamando asina l'imperiu chinu. El país foi espandiéndose, frañéndose y reconstruyéndose bien de veces. En 1911 la República de China echó del país a la cabera dinastía, y dirixió'l país hasta 1949. Dempués de la derrota de Xapón na Segunda Guerra Mundial el Partíu Comunista de China derrotó al Kuomintang, d'ideoloxía nacionaliega, na China continental, y estableció nella la República Popular China. Esta proclamose en Beixín el 1 d'ochobre de 1949. El gobiernu de la República de China coló pa la islla de Taiwan, que controla xunto con dellos isllotes como los de Penghu, Kinmen o Matsu. El so estatus ye problemáticu, pues ye reconocíu como un estáu dixebráu de China por perpocos países. La República Popular, amás, tien amenazao con ocupar la islla si los sos gobernantes declaren la so independencia, pues considérenla como parte inalienable del territoriu chinu.

Dende la introducción de reformes económiques en 1978 l'espoxigue económicu de China tien sío pergrande. Nel 2013 yá ye la segunda mayor economía pol so PIB, y ye tamién el mayor esportador ya importador de bienes del mundiu. Tien armes nucleares y el mayor exércitu del mundu, al que dedica'l segundu mayor presupuestu de defensa del planeta. Ye miembru de les Naciones Xuníes dende 1971, cuando-y quitó'l sitiu a la República de China como miembru permanente del so Conseyu de Seguridá. Ye tamién miembru de munches organizaciones internacionales multillaterales: OMC, APEC, Organización de Cooperación de Shanghai. G-20...

 Xeografía 
400px|left

El país ye'l terceru más grande en superficie terrestre. Pola so estensión, tien una gran variedá de paisaxes y fasteres climátiques. Nel este, a lo llargo de la costa del mar Mariellu y del mar de China Oriental, hai llanures aluviales densamente poblaes. La fastera costera del mar de China Meridional ye más montesa y nel sur de China tien una orografía de pandes y pequeños cordales. Na fastera centro del este tan los deltes de los dos mayores ríos: el ríu Mariellu y el Yangtze. Otros ríos importantes son el Ríu de les Perlles, el Mekong, Brahmaputra, Amur, Huai He y el Xi Jiang.

 Demografía 

 Economía 

 Política 
La Constitución china establez que la República Popular China "ye un estáu socialista gobernáu por una dictadura democrática del pueblu dirixida pola clase obrera y basada nuna alianza d'obreros y campesinos", y que les instituciones del estáu "tienen de practicar el principiu del centralismu democráticu". La República Popular China ye ún de los pocos estaos socialistes del mundu que tán gobernaos por un partíu comunista. El gobiernu chinu tien sío descrito como comunista y socialista, pero tamién como autoritariu y corporativu, y ye ún de los más restrictivos de les llibertaes del mundu, especialmente no que cinca al accesu llibre a Internet, la llibertá de prensa, la llibertá de reunión, los derechos reproductivos, la formación d'organizaciones sociales y la llibertá de cultu.

Magar que'l Partíu Comunista de China describe el país como una "democracia consultiva socialista", el país ye comúnmente descritu como un réxime autoritariu de partíu únicu y como una dictadura. Los cabezaleros del país, por embargu, tienen definío'l réxime políticu del país, en términos políticos, como una "dictadura democrática del pueblu", basada ideolóxicamente nún "socialismu con característiques chines" (esto ye, cola adaptación del marxismu a les característiques del país) y con un sistema económicu de "economía de mercáu socialista".
Magar qu'ente les principales preocupaciones de la población tean cuestiones como la brecha creciente ente probes y ricos y la corrupción gubernamental, los niveles de sofitu de la población al gobiernu y a la so forma de llevar el país ye altu; una encuesta de la Universidá de Harvard de 2011 amosó que'l 80-95% de los chinos taben contentos col gobiernu central. Otra encuesta de 2020, fecha pol Instituto Canadiense d'Investigaciones sobre la Salú (Canadian Institutes of Health Research), concluyó que la mayoría de los ciudadanos d'esi país taben satisfechos col gobiernu no que cinca a la difusión de la información y la satisfacción de les necesidaes cotidianes demientres la pandemia de COVID-19.Finalmente, otra encuesta de la Universidá de Harvard, espublizada en xunetu de 2020, amosó que los niveles de satisfacción de los ciudadanos col so gobiernu crecieran de magar 2003, y qu'estos consideraben que'l gobiernu del país yera efectivu nún porcentaxe superior al de toles encuestes similares feches n'años precedentes.

 El Partíu Comunista de China 
miniaturadeimagen|The Chinese Communist Party is the founding and ruling political party of the People's Republic of China.
La Constitución china establez que "l'elementu definitoriu del socialismu con característiques chines ye'l lliderazgu del Partíu Comunista de China (PCC)". China ye un estáu marxista-leninista de partíu únicu"Xi Jinping is making great attempts to 'Sinicize' Marxist–Leninist Thought 'with Chinese characteristics' in the political sphere," states Lutgard Lams, "Examining Strategic Narratives in Chinese Official Discourse under Xi Jinping" Journal of Chinese Political Science (2018) volume 23, pp. 387–411 at p. 395, nel que'l secretariu xeneral del PCC concentra'l poder y l'autoridá sobre l'estáu y el gobiernu, y fae les veces de cabezaleru supremu. L'actual secretariu xeneral ye Xi Jinping, que llegó al cargu el 15 de payares de 2012 y foi reelexíu'l 25 d'ochobre de 2017. Acordies cola constitución del PCC, el so órganu cimeru de gobiernu ye'l Congresu Nacional, qu'aconceya cada cinco años. Esti Congresu escueye al so Comité Central, que ye'l qu'elixe al Buró Políticu (Politburo), al comité permanente d'esti y al secretariu xeneral, cabezaleru supremu del país. A nivel subnacional el secretariu del comité del PCC d'un territoriu supera en poder a la persona encargada del gobiernu d'elli: el secretariu del comité provincial del PCC ta perriba del gobernador, y el secretariu del comité d'una ciudá perriba del alcalde.

Como tanto nel PCC como nel Exércitu Popular de Lliberación la promoción nos cargos faese por edá, ye posible estremar delles xeneraciones de cabezaleros nel gobiernu del paísThe landmark study of military generations and factions is William Whitson's The Chinese High Command, Praeger, 1973. Nel discursu oficial cada grupu de líderes identifícase con un matiz diferente de la ideoloxía del partíu. Los historiadores estremen dellos periodos nel desarrollu del gobiernu de la República Popular, venceyándolos a eses "xeneraciones" venceyaos a eses "xeneraciones".
+Xeneraciones de cabezaleros chinosXeneraciónCabezaleru supremuEntamuFinIdeoloxíaPrimeraMao ZedongHua Guofeng19491978MaoísmuSegundaDeng Xiaoping19781989Teoría de Deng XiaopingTerceraJiang Zemin19892002Triple representatividáCuartaHu Jintao20022012Perspectiva científica del desarrolluQuintaXi Jinping2012Pensamientu de Xi Jinping

 División alministrativa 

La Constitución de la República Popular de China establez que'l país ta organizáu en trés niveles d'organización territorial: provincial, de distritu y de cantón. A nivel provincial hai en China 23 provincies, 5 rexones autónomes, 4 municipalidaes y dos rexones alministratives especiales. A nivel de distritu, cada provincia ta estremada en prefeutures autónomes, distritos, distritos autónomos y ciudaes. Y a nivel de cantón los distritos y distritos autónomos tán sodividíos en cantones, cantones de minoríes étniques y poblaos.
Amás d'estos niveles, el país presenta, de facto, otros dos niveles más d'organización territorial: les prefeutures, dientro de les provincies; y los pueblos, dientro de los distritos. Un sestu nivel organizativu perbaxu del de los condaos ta conformáu poles oficines públiques de distritu, que tán desapaeciendo dafechu.

La tabla que vien darréu resume les divisiones alministratives alministraes pola República Popular de China el 31 d'avientu de 2005.

 Nivel Nomee Tipos  Pinyin Númberu 1  Nivel provincial省级行政区  Provincies(* China reclama como provincia Taiwán)  省  shěng  22(23*) Rexones Autónomes  自治区  zìzhìqū  5 Municipalidaes  直辖市  zhíxiáshì  4 Rexones alministratives especiales  特别行政区  tèbié xíngzhèngqū  2 2  Nivel prefeutural (de facto)地级行政区  Prefeutures  地区  dìqū  17 Prefeutures autónomes  自治州  zìzhìzhōu  30 Ciudaes-prefeutures  地级市  dìjíshì  283 Ligues (Unidaes alministratives menores de la rexón autónoma de Mongolia Interior)  盟  méng  3 3  Nivel distrital (o de condáu) 县级行政区  Condaos  县  xiàn  1.464 Condaos autónomos  自治县  zìzhìxiàn  117 Ciudaes-condáu  县级市  xiànjíshì  374 Distritos  市辖区  shìxiáqū  852 Banderes (Unidaes alministratives menores de la rexón autónoma de Mongolia Interior)  旗  qí  49 Banderes autónomes  自治旗  zìzhìqí  3 Áreas forestales  林区  línqū  1 Distritos especiales  特区  tèqū  2 4  Nivel cantonal乡级行政区  Cantones  乡  xiāng)  14.677 Cantones étnicos  民族乡  mínzúxiāng  1.092 Municipios  镇  zhèn  19.522 Sodistritos  街道办事处  jiēdàobànshìchù  6.152 Oficines Públiques de Distritu  区公所  qūgōngsuǒ  11 Sumu  苏木  sūmù  181 Sumu étnicos  民族苏木  mínzúsūmù  1 5  Nivel municipal (de facto) 村级自治组织  Comunidaes* (社区)  社区居民委员会  jūmínwěiyuánhùi  80.717China Statistical Yearbook 2007, Ch. 23-28 Basic Conditions of Civil Affairs Agencies" Pueblos  村民委员会  cūnmínwěiyuánhùi  623.669China Statistical Yearbook 2007, Ch. 23-28, op.cit.

 Historia 

 Referencies 

 Enllaces esternos 

Categoría:China